CELEX: 62011FA0130
Language: sk
Date: 2013-12-11 00:00:00
Title: Vec F-130/11: Rozsudok Súdu pre verejnú službu (tretia komora) z  11. decembra 2013 — Verile a Gjergji/Komisia (Verejná služba — Úradníci — Dôchodok — Prevod práv na dôchodok nadobudnutých vo vnútroštátnom režime dôchodkového zabezpečenia — Nariadenia upravujúce sadzby príspevku do systému dôchodkového zabezpečenia Únie — Úprava poistno-matematických hodnôt — Potreba upraviť všeobecné vykonávacie ustanovenia — Späťvzatie návrhu na výpočet započítania odpracovaných rokov — Zákonnosť — Podmienky)

1.2.2014   
            
            
               SK
            
            
               Úradný vestník Európskej únie
            
            
               C 31/19
            
         Rozsudok Súdu pre verejnú službu (tretia komora) z 11. decembra 2013 — Verile a Gjergji/Komisia
   (Vec F-130/11) (1)
   
   (Verejná služba - Úradníci - Dôchodok - Prevod práv na dôchodok nadobudnutých vo vnútroštátnom režime dôchodkového zabezpečenia - Nariadenia upravujúce sadzby príspevku do systému dôchodkového zabezpečenia Únie - Úprava poistno-matematických hodnôt - Potreba upraviť všeobecné vykonávacie ustanovenia - Späťvzatie návrhu na výpočet započítania odpracovaných rokov - Zákonnosť - Podmienky)
   2014/C 31/32
   Jazyk konania: francúzština.
   
      Účastníci konania
   
   
      Žalobcovia: Marco Verile (Cadrezzate, Taliansko) a Anduela Gjergji (Brusel, Belgicko) (v zastúpení: D. Abreu Caldas, A. Coolen, J.-N. Louis, É. Marchal a S. Orlandi, advokáti)
   Žalovaná: Európska komisia (v zastúpení: D. Martin a J. Baquero Cruz, splnomocnení zástupcovia)
   
      Predmet veci
   
   Návrh na zrušenie rozhodnutí o prevode práv na dôchodok nadobudnutých pred nástupom do služobného pomeru na Komisii na základe prepočítaného návrhu, ktorý predložil Úrad pre správu a úhradu individuálnych nárokov (PMO)
   
      Výrok rozsudku
   
   
               1.
            
            
               Rozhodnutia Európskej komisie z 20. mája 2011 a 19. mája 2011, ktorých adresátmi boli M. Verile a A. Gjergji, sa zrušujú.
            
         
               2.
            
            
               Európska komisia znáša svoje vlastné trovy konania a je povinná nahradiť trovy konania, ktoré vznikli pánovi Verile a pani Gjergji.
            
         
      (1)  Ú. v. EÚ C 65, 3.3.2012, s. 22.